જીટીયુના ઈન્ટીગ્રેટેડ ટ્રેનિંગ એન્ડ પ્લેસમેન્ટ સેલ તરફથી નવમી જૂનના રોજ ચાંદખેડા કેમ્પસમાં આયોજીત એચઆર પરિષદમાં તેમણે આ જાહેરાત કરી હતી. તેમણે વધુમાં જણાવ્યું હતું કે ફાર્મસીના ક્ષેત્રમાં કેન્દ્રીય નોકરી ભરતી મેળાની સફળતાને પગલે એન્જીનિયરીંગ માટે પણ જીટીયુ સેન્ટ્રલાઈઝ પ્લેસમેન્ટ ફેર યોજશે. પરિષદમાં 50થી વધુ કંપનીઓના એચઆર મેનેજરો અને જીટીયુ સંલગ્ન કૉલેજોના પ્લેસમેન્ટ ઑફિસરો સહિત 120થી વધુ પ્રતિનિધિઓએ સક્રિય રસ લઈને વિવિધ ભલામણો કરી હતી. તેના આધારે નક્કર પ્લાન ઘડી કાઢીને તેનો અમલ કેવી રીતે કરવો તેના વિશે વિચારણા કરવા 12મી જૂનથી શ્રેણી બદ્ધ આયોજન શરૂ કરવામાં આવનાર છે.